16 Mai 
1639. * 
31 Mai 
1639. 
28 
par derriere qu’ils forcerent et prirent aisement , et tost après la ville de 
Sainct Claude et l’abbaye qu'ils trouuerent bien fournie de bled et de vin. 
10. Les trouppes enuoïées estoient les Suedes et Allemans heretiques ; 
ils entrerent dans l’église ou repose le corps sainct en une somptueuse 
chasse d’argent , et voulans forcer le treilly de fer qui ferme le ceur ou est 
cette chasse, quicterent prise et s’enfuirent espouuantez. On leur demanda 
d’ou venoit cette fuitte et pourquoi ils auoient laissé une si riche proye, 
ils respondirent qu'approchant ce treilly une frayeur soudaine les auoit 
saisy tous ensemble, si grande qu'ils n’auoient osé l’approcher, et quittants 
l’abbaye et la ville mirent le feu dans la ville. 
11. Veymar entendant que dans l’abbaye estoient magazins de grain et 
vin (qu’estoient la prouision des religieux ) il y enuoya la Mothe Odan- 
court pour perdre et espancher le tout comme il fit, brusler et ruiner la 
ville et l’abbaye. Odancourt espargna l’église et n’attoucha point au corps 
sainct, mais quelqu'un (apparemment caluiniste, françois ou suede) mit 
secrettement dans une voute basse qui est soub le grand autel ou repose 
le sainct corps un grand tonneau plein de poudre a canon auec une mesche 
terminée, pour faire voler en l’air le sainct corps et le ceur de l’église. Je 
ne veux pas croire que Odancourt le commandast ny le permist, ny que 
Richelieu l’eust mandé ny mesme Veymar, mais que ce furent heretiques 
secrettement et en cachette. 
12. Les religieux capucins de sainct François bastissoient lors un couuent 
en cette ville la ; et de bonheur le prouincial de l’ordre nommé pere Desiré 
bourguignon homme de saincte vie et de grande doctrine, faisoit sa visitte 
de ce costé, lequel instamment apres le départ d’Odancourt alla visitter 
l'église de Sainct Claude ou il trouua le corps sainct en sa place, et fut in- 
spiré de visitter cette voute basse ou il trouua le tonneau de poudre et la 
mesche allumée dont le feu s’en alloit tout près de la poudre, tira sou- 
dainement la mesche qu'il estoignit, puis tira le tonneau , rendant grace a 
Dieu de ce qu’il luy auoit pleu de conseruer cette glorieuse relique du pa- 
tron tutelaire de la Bourgougne. 
Mais apprehendant un autre retour des heretiques il tira secrettement de 
l'église le sainct corps, et apres auoir bien pensé ou il le pourroit cacher 
(estant a plus de douze lieües des bonnes villes) Dieu luy suggera de le 
faire murer secrettement dans les murailles qu'il commencoit a faire pour 
